Қазақстан Республикасы Жоғарғы Сотының жанындағы

Халықаралық кеңес отырысының

ХАТТАМАСЫ

№1

Астана қаласы 22 ақпан 2016 жыл

**Төрағалық етуші:**  Қ.Ә.Мәми

**Қатысқандар**: Халықаралық кеңестің мүшелері, шақырылған сарапшылар, Жоғарғы Соттың және Астана қалалық сотының судьялары, Қазақстан Республикасы Жоғарғы Сотының жанындағы соттардың қызметін қамтамасыз ету департаменті басшылығы, сот қауымдастығы және бұқаралық ақпарат құралдары өкілдері *(қатысушылардың толық тізімі тіркеледі).*

**Күн тәртібі**

1. **Жоғарғы Сот жанындағы Халықаралық кеңестің рөлі мен оның қызметіне байланысты жекелеген мәселелер туралы**
2. Инвестициялық даулар ұғымдарын анықтау тәсілдері
3. Қазақстан Республикасы судьяларының Әдеп кодексінің жобасы туралы
4. **Халықаралық кеңестің жоспары және келешектегі жұмысы туралы**

**Жоғарғы Сот жанындағы Халықаралық кеңестің рөлі мен оның қызметіне байланысты жеке мәселелер туралы**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Қ.А. Мәми, М.К. Сүлейменов, М. Биир, Ж.С. Елубаев, А.Т. Кенжебаева,*

*Хвачжун Ли*

1. Жоғарғы Соттың Төрағасы Қ.Ә.Мәмидің қаралған мәселе бойынша ақпаратын мәліметке алу.
2. Елбасымыздың «100 нақты қадам» Ұлт жоспарының заң үстемдігін қамтамасыз ету бөлігін орындау, сонымен қатар, инвестициялық даулар және Жоғарғы Сот жанындағы Халықаралық кеңес бойынша жеке іс жүргізуді құру, бұл сот жүйесінің қазіргі заманғы стандарттарға жақындаудың маңызды қадамы болып табылатынын ескеру.
3. Жоғарғы Сот жанындағы Халықаралық кеңестің пікір алмасуы үшін және сарапшылармен ұлттық сот жүйесін жетілдіру мәселелері бойынша ұсыныстардың жаңа және тиімді диалогтың алаңы ретіндегі рөлін белгілеу.
4. Жеке және заңды тұлғалардың, сонымен қатар инвесторлардың құқықтары мен мүдделерін сенімді құқықтық қорғау мақсатында, заңның және сот тәжірибесінің біріңғай қолданылуын қамтамасыз ету туралы Жоғарғы Соттың бастамасын қолдау.

**Инвестициялық даулар ұғымдарын анықтау тәсілдері**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***А.Қ. Қыдырбаева, К.Б. Мастерс, М.К. Сүлейменов, А.Г. Диденко, Ж.С. Елубаев, А.Т. Кенжебаева, Хвачжун Ли***

1. Жоғарғы Соттың мамандандырылған сот алқасының төрағасы А.Қ.Қыдырбаеваның ақпаратын мәліметке алу.
2. «Бейкер и Маккензи – Си-Ай-Эс, Лимитед» компаниясы филиалының директоры, «Шетел инвесторларының қазақстандық кеңесі» қауымдастығының басқарушы хатшысы Куртис Б.Мастерстің инвестициялық дауларды анықтау туралы мәселелер бойынша тұсаукесер ұсыныстарын ескеру және жұмысқа қабылдау.
3. **Мамандандырылған сот алқасының инвестициялық даулар ұғымын анықтау және оның соттылығын ажырату мәселелері бойынша түсініктемелерін бекіту. Кеңес мүшелерінің ұсыныстарын есепке алып, оларды толықтыру.**
4. **Профессор А.Г.Диденконың халықаралық тәжірибені зерделеу және алдағы уақытта инвестияциялық даулар бойынша сот шешімдері жобаларының үлгісіндегі жинақты шығару туралы ұсыныстарын қабылдау.**

**Кеңестің мүшелеріне 2016 жылдың 1 маусымына дейін Жоғарғы Сотқа аталған істер санаты бойынша *(өздері өкілдік ететін елдердің соттарында қаралған)*, алдағы уақытта соған сәйкес жинақ құрастыру мақсатында сот актілерінің үлгілерін *(орыс және ағылшын тілдерінде)* жолдау.**

5.«Шеврон» Евразиялық Бизнес Юнита корпорациясының басқарушы кеңесшісі, профессор Ж.С.Елубаевтың және «КазБар» коммерциялық заңгерлер қауымдастығының басқарушы кеңесінің төрағасы А.Т.Кенжебаеваның қолданыстағы заңдарда және Қазақстан Республикасының Жоғарғы Сотының түсіндірмелерінде белгіленген инвестициялық даулар ұғымдарымен шектелу мүмкіндігі туралы ұсыныстарын қолдау.

**Тәжірибенің қалыптасуына қарай және сот практикасына орай алдағы уақытта сәйкесінше Жоғарғы Соттың нормативтік қаулысын немесе заңнамалық түзетулер әзірлеу мәселесін қарастыру.**

**Қазақстан Республикасы судьяларының Әдеп кодексінің жобасы туралы**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*С.И. Раиымбаев, Д. Стил*

1. **Жоғарғы Соттың орнынан түскен судьясы, Қазақстан Республикасының Судьялар одағының хатшысы С.И. Раимбаевтың қаралған мәселелер бойынша ақпаратын мәліметке алу.**
2. Осы Кодекстің жобасын әзірлеуде авторлардың негіздемелік және тұжырымдамалық тұрғыдан келуін атап өту.
3. Дубай халықаралық қаржы орталығының судьясы - Д.Стилдың Әдеп кодексі – бұл бекітілген стандарт емес, ол тек қана судьяларға қойылатын аз ғана талаптардың жиынтығы. Тәжірибеде Кодекстің тиімділігі судьялардың іс-әрекетіне келтірілген шағымдарды белсенді және нәтижелі қарау жүйесіне байланысты деген ұсыныстарын назар аударуға қабылдау.

**Жоғарғы Соттың жанындағы Халықаралық кеңестің жоспары және келешектегі жұмысы туралы**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Қ.А. Мәми*

1. Халықаралық кеңестің 2016 жылға ұсынған жұмыс Жоспарын негізге алуға және бекітуге (ұсынылып отыр).
2. Ағымдағы жылдың басым бағыттағы жұмысы деп келесіні белгілеу: инвестициялық дауларды қараудың халықаралық тәжірибесін зерделеу, Кеңес мүшелерінің сараптамалық қорытындыларының түрлерін әзірлеу, Жоғарғы Сот әзірлеген Әкімшілік іс жүргізу кодексінің жобасы бойынша қорытынды беру, сондай-ақ халықаралық тәжірибе негізінде сот білімі бағдарламасы бойынша ұсыныстар әзірлеу, ақпараттық технологиялардың дамуы және ұлттық соттардың шетелдік соттармен және төрелік соттармен өзара іс-қимылы бойынша Кеңестің ұсыныстарын әзірлеу.
3. Кеңестің мүшелеріне екі ай мерзімде жұмыс органына қызметтің басым бағыттары бойынша ұсыныстар беру.
4. Осы хаттаманың орындалуының үйлесуі **Жоғарғы Соттың мамандандырылған сот алқасының төрағасы** А.Қ. Кыдырбаеваға жүктелсін.

Қосымша: қатысушылардың тізімі, Кеңестің жұмыс жоспары.

**Кеңес төрағасы Қ. Мәми**